રાહુલ ગાંધી ગુજરાતનાં ત્રણ દિવસના પ્રવાસે આવી રહ્યા છે. રાહુલ પોતાના ત્રણ દિવસના પ્રવાસની શરૂઆત દ્વારકાથી કરશે અને તેની પૂર્ણાહુતિ અમદાવાદમાં કરવામાં આવશે. રાહુલ ગાંધીના આ પ્રવાસ દરમિયાન જે બસનો ઉપયોગ કરાશે તે બસ શનિવારે ગુજરાત સ્થિત કોંગ્રેસ કમિટીની ઓફિસે આવી પહોચી હતી. આ બસ તમામ પ્રકારની આધુનિક સુવિધાથી સજ્જ છે. જેમાં સીસીટીવી કેમેરા પણ લગાવવામાં આવ્યા છે. રાહુલ ગાંધીના બનાસકાંઠાના પ્રવાસ દરમિયાન તેમના ઉપર થયેલ હુમલા બાદ આ વખતે કોંગ્રેસ અને સરકાર બંન્ને તેમની સુરક્ષાને લઇને તકેદારીના પગલા લીધા છે.